M-CHAI ทุ่ม 149.52 ลบ. เทกโอเวอร์ “บ.พร้อมแพทย์ราชบุรี”
M-CHAI ทุ่ม 149.52 ลบ. เทกโอเวอร์ "บ.พร้อมแพทย์ราชบุรี" โดยการซื้อหุ้นเพิ่ม 7.12 ล้านหุ้น หุ้นละ 21 บาท รวมถือหุ้นทั้งหมด 17.50% จากเดิมถือหุ้น 17.5% เพื่อขยายเครือข่ายการให้บริการครอบคลุมพื้นที่
25 ก.พ. 2559

บริษัท โรงพยาบาลมหาชัย จำกัด (มหาชน) หรือ M-CHAI ระบุว่า ที่ประชุมคณะกรรมการมีมติอนุมัติในหลักการลงทุนเพิ่มในหุ้นสามัญของ บริษัท พร้อมแพทย์ราชบุรี จำกัด จำนวน 7,120,000 หุ้น ราคาหุ้นละ 21 บาท คิดเป็นเงินรวม 149,520,000 บาท ซึ่งจะทำให้สัดส่วนการถือหุ้นก่อนการซื้อ 17.50% หรือจำนวน 2,100,000 หุ้น เพิ่มเป็น 76.83% หรือจำนวน 9,220,000 หุ้น เพื่อขยายเครือข่ายการให้บริการครอบคลุมพื้นที่กว้างขวางมากขึ้น และจะได้รับผลตอบแทนในรูปเงินปันผล